Diari Oficial de la Generalitat Valenciana


Sumari del DOGV 3250, del 26-05-1998 (1998/4087)

Informació pública del Programa per al Desenvolupament de l'Actuació Integrada del Sector PRR-2 del Sòl Urbanitzable Programat Residencial, del Pla General d'Ordenació Urbana de Cullera, que inclou pla parcial, avantprojecte d'urbanització i projecte d'homologació.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3250

Data del DOGV
:   26-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4087


Organisme emissor
:   Florazar, SA

Tipus de document
:   Anunci

Informació pública del Programa per al Desenvolupament de l'Actuació Integrada del Sector PRR-2 del Sòl Urbanitzable Programat Residencial, del Pla General d'Ordenació Urbana de Cullera, que inclou pla parcial, avantprojecte d'urbanització i projecte d'homologació. [1998/A4087]
  
La mercantil Florazar, SA, ha formulat el Programa per al Desenvolupament de l'Actuació Integrada del Sector PRR-2 del Sòl Urbanitzable Programat Residencial del Pla General d'Ordenació Urbana de Cullera, que inclou un pla parcial, avantprojecte d'urbanització i projecte d'homologació, a l'empara del que disposa l'article 48 de la Llei 6/1994, de l5 de novembre, de la Generalitat Valenciana (DOGV núm. 2.394 de 24.09.94), Reguladora de l'Activitat Urbanística.
  
Per tal d'aplicar el que estableix l'article 48 en relació amb l'article 46 i 38 de l'esmentada llei, pertoca sotmetre l'esmentat programa amb tota la documentació annexa a informació pública, pel termini de 20 dies hàbils quant al programa i avantprojecte d'urbanització, i d'un mes quant al projecte d'homologació i pla parcial. Els terminis es comptaran a partir de l'endemà de la publicació d'aquest anunci en el Diari Oficial de la Generalitat Valenciana.
  
La proposta d'actuació té per objecte elaborar el planejament de desenvolupament, equidistribuir els aprofitaments, efectuar les cessions corresponents i executar les obres d'urbanització, i les seues característiques essencials respecte de l'homologació són el seu caràcter parcial, és a dir sectorial, i simultània a la formulació del pla parcial. L'ús urbanístic dominant de l'ordenació detallada és el residencial, tant en bloc com unifamiliars, i l'edifici es manté catalogat (Casa Bellver).
  
Es fa constar que, amb caràcter previ, s'ha depositat a les dependències municipals una còpia de la totalitat de la documentació i s'ha tramés un avís a les persones que figuren en el cadastre com a titulars de drets afectats per l'actuació proposada. Durant aquest termini, les persones interessades en aquest procediment podran formular les al·legacions que convinguen al seu dret, així com altres alternatives tècniques de programa. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis es prorrogaran per 20 dies addicionals si durant els primers 10 dies d'informació pública alguna persona es compromet a presentar una alternativa tècnica substancialment diferent a la inicial i en presta caució. Les alternatives tècniques o les al·legacions i les proposicions juridicoeconòmiques que pretenguen competir amb l'exposada al públic podran presentar-se dins dels terminis esmentats al Registre General d'Entrades de l'Ajuntament de Cullera (edifici d'oficines municipals, situat a la plaça de la Mare de Déu, número 5), en dies hàbils i horari de 10.00 a 14.30 hores, on s'ha depositat una còpia del programa, pla parcial, avantprojecte d'urbanització i projecte d'homologació.
  
Igualment, es fa constar que qualsevol persona podrà comparéixer, en els esmentats terminis, a la Notaria de Cullera, situada a la plaça de la Mare de Déu, número 31, entresòl, davant el notari Arturo Fos Martí, per a obtenir una còpia de l'acta de protocol·lització del projecte i documents que s'hi adjunten o sol·licitar que se li la mostre, en horari de 10.00 a 14.00 hores en dies hàbils.
  
L'acte d'obertura de pliques que inclouen les proposicions juridicoeconòmiques presentades tindrà lloc a l'Ajuntament de Cullera, en la següent data hàbil a la conclusió del termini per a presentar-les. Totes les actuacions podran ser objecte de consulta i al·legacions per les persones interessades, durant els 10 dies següents a l'obertura de pliques.
  
Amb anterioritat a la publicació d'aquest anunci, i en compliment del que estableix l'article 46.3 de la Llei 6/1994, s'ha tramés l'avís corresponent al domicili fiscal de les persones que consten en el cadastre com a titulars de drets afectats per l'actuació proposada. Sense perjudici d'això, i conforme al que estableix l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, i perquè valga de notificació a titulars desconeguts o dels quals no consta el domicili, s'emet aquest anunci, d'acord amb la informació que figura en el cadastre.
  
Polígon 20
  
Parcel·la 25 Casa d'Ana, SA Desconegut
  
Parcel·la 26 Casa d'Ana, SA Desconegut
  
Parcel·la 29 Cerveró Gomis Luis Desconegut
  
Parcel·la 112 Cruañes Bertomeu Rosa Desconegut